Настасся: — Мы цікавіліся яго планамі. Па-першае, 8 студзеня ў знакамітай Канцэртнай зале Чайкоўскага адбудзецца канцэртнае выкананне "Звычайнага цуда" Дзяржаўным акадэмічным сімфанічным аркестрам Расіі (дырыжор Уладзімір Юроўскі). Гладкоў напісаў вельмі складаныя аркестроўкі, каб музыканты не думалі, што змогуць "адпачыць" на мюзікле (смяецца). Па-другое, Генадзь Ігаравіч нядаўна скончыў оперу "Зялёная птушка" па матывах казкі Карла Гоцы, гэта пакуль не пастаўлены матэрыял.